കോണ്ഗ്രസില് അച്ചടക്കം കുറഞ്ഞു പാര്ട്ടിയെ സെമി കേഡര് രൂപത്തിലേക്ക് മാറ്റുമെന്ന് കെ. സുധാകരന് കോണ്ഗ്രസ് സംഘടനയിലെ പ്രവര്ത്തനങ്ങളില് ഒരുപാട് മാറ്റങ്ങള് വേണ്ടി വരുമെന്ന് കെ പി സി സി അധ്യക്ഷന് കെ സുധാകരന്. പാര്ട്ടിക്ക് അച്ചടക്കം കുറഞ്ഞു. അച്ചടക്കമില്ലാത്ത പാര്ട്ടിക്ക് രാഷ്ട്രീയ മണ്ഡലത്തില് നിലനില്പ്പില്ലെന്ന് തിരിച്ചറിയണം. പുതിയ നേതൃത്വം പാര്ട്ടിയെ സെമി കേഡര് രൂപത്തിലേക്ക് മാറ്റും. അതിനുള്ള തയ്യാറെടുപ്പുകള് തുടങ്ങി. പുതിയ ഡി സി സി നേതൃത്വം ഞായറാഴ്ച ചുമതലയേറ്റെടുക്കുമെന്നും സുധാകരന് പറഞ്ഞു. അതേസമയം കേരളത്തിലെ സംഘടനാ പ്രവര്ത്തനത്തിലെ അവസാന വാക്ക് കെ.പി.സി.സി അദ്ധ്യക്ഷന്റേതെന്ന് പ്രതിപക്ഷ നേതാവ് വി.ഡി. സതീശന്. കണ്ണൂര് ഡി.സി.സി ആസ്ഥാനത്തിന്റെ ഉദ്ഘാടനചടങ്ങില് സംസാരിക്കുകയായിരുന്നു അദ്ദേഹം. അഭിപ്രായവ്യത്യാസങ്ങളും പ്രശ്നങ്ങളും സംഘടനയില് ഉണ്ടാകാം. അതെല്ലാം പരിഹരിച്ച് സമന്വയത്തോട് കൂടി മുന്നോട്ടു പോകുമെന്നും സതീശന് പറഞ്ഞു.